Hindiston hukumati 30 ta davlatda yashovchi 20 mln lo‘lini hind diasporasi qismi deb tan olishini aytdi. Bu haqda Hindiston tashqi ishlar vaziri Sushma Svaraj Nyu-Dehlida bo‘lib o‘tgan butun dunyo lo‘lilari madaniy festivali doirasida o‘tgan xalqaro anjumandagi nutqida aytdi. "Siz Hindiston o‘g‘lonlarisiz, siz begona yurtlarga migratsiya qilib, u yerda murakkab sharoitlarda yuzlab yillar davomida yashagansiz, biroq shunga qaramay hind xalqiga mansubligingizni qo‘llab-quvvatlagansiz. G‘arbiy Osiyo, Yevropa, Amerika va Avstraliyadagi 30 dan ko‘proq davlatda yashayotgan qudratli 20 millionlik lo‘lilar ummatisiz va bularning barchasi – hamyurtlarimiz avlodlaridir", deb ta’kidlab o‘tdi Svaraj.